Arnold Torpel

Arnold Torpel (hiljem ka Jo(h)nny Arno(ld) Torpel; 22. oktoober 1920 Tallinn – 2. august 1995 Long Beach, Los Angelese maakond, California, USA) oli eesti poksija ja hilisem välis-eesti kultuuri- ja sporditegelane. 

Ta poksis Tallinna Poksiklubis.

Torpel oli kahekordne Eesti meister, 1938. aastal kärbeskaalus (kuni 112 naela ehk 50,8 kg) ja 1939. aastal kukk-kaalus (kuni 119 naela ehk 54 kg).

Ta osales kärbeskaalus (kuni 112 naela ehk 50,8 kg) 1938. aasta Eesti–Soome maavõistlusel, kus ta kaotas oma kohtumise ning märtsis 1938 Eesti–Poola maavõistlusel, kus ta samuti kaotas oma kohtumise.

Ta osales kärbeskaalus (kuni 112 naela ehk 50,8 kg) 1937. aastal Tallinn–Stockholmi linnavõistlusel, kus ta võitis oma kohtumise ning Tallinn–Rooma linnavõistlusel, kus ta kaotas oma kohtumise. 

Ta põgenes 1944. aastal Rootsi. Ta asus elama Malmösse ning võistles ka sealse poksiklubi eest"Sport. 1. Torpel kaotas Malmös". Välis-Eesti nr 42, 21. oktoober 1945. Lk 7, kuid näitles asjaarmastajana ka eesti teatrites.

Ta läks septembris 1950 Kanadasse. Ta võttis osa eelkõige Toronto eestlaste kultuuri- ja spordielust ning oli eesti teatrites etleja ja näitleja. Ta oli Torontos 24. mail 1951 spordiselts "Kalevi" üks asutajaid"Torontos asutati "Kalev"". Eesti Post nr 11, 23. mai 1951. Lk 1 ning 14. juulil 1972 Välis-Eesti Spordiliidu üks asutajaid."Asutati Välis-Eesti Spordiliit". Vaba Eesti Sõna nr 32, 10. august 1972. Lk 6

Artikleid
Johnny. "Meie poksijate saatusest". Vaba Eesti Sõna nr 52, 26. detsember 1968. Lk 10
A. T. "Poksimeister V. Leet hukkunud". Vaba Eesti Sõna nr 3, 16. jaanuar 1969. Lk 14
Johnny Torpel. "40 aastat dramaatilisest jalgpallilahingust. Kurbmänguga lõppenud Eesti–Läti maavõistlus Tallinnas". Vaba Eestlane nr 70, 18. september 1980. Lk 7 ning nr 71, 23. september 1980. Lk 7

Viited

Välislingid
Arnold Torpeli sporditulemused

Kategooria:Eesti poksijad
Kategooria:Eesti spordiajaloolased
Kategooria:Eesti poksiajaloolased
Kategooria:Eestlased Rootsis
Kategooria:Eestlased Kanadas
Kategooria:Sündinud 1920
Kategooria:Surnud 1995